সূর্যশেখর মুখ ওপরে তুলে ঘরের ছাদের দিকে তাকালেন। সচরাচর তার কোন সিদ্ধান্ত নিতে বিশেষ দেরী হয় না। বললেন, পরীক্ষা করে দেখতে দোষ নেই। এতে চন্দনের অবস্থা যা আছে তার থেকে খারাপ কিছু হবে বলে আমার মনে হয় না। কিন্তু কি করে সেটা করা যাবে? চন্দনের এখন যা অবস্থা তাতে ওর বিয়ে দেয়া যাবে না। আর ধরো বিয়ে দিলামই, আর ওর অবস্থার কোন উন্নতি হল না। তাহলে তো একটা মেয়ের জীবন নষ্ট হয়ে যাবে। সেটা আমি করতে পারব না। এ ছাড়া উপায় কি বলো।